pythainlp/thaigov-v2-corpus-22032023 huggingface dataset:
วันเสาร์ที่ 5 มิถุนายน 2564
รมว.ยุติธรรม ลงพื้นที่ทัณฑสถานบำบัดพิเศษปทุมธานี ติดตามการฉีดวัคซีนโควิด ยืนยันทำตามหลักสิทธิมนุษยชน เชื่อคนเข้าใจเร่งฉีดให้นักโทษเพราะในคุกระบาดง่ายเพราะแออัด
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ทัณฑสถานบำบัดพิเศษจังหวัดปทุมธานี ติดตามการฉีดวัคซีนให้แก่ผู้ต้องขัง เพื่อป้องกันแพร่ระบาดเชื้อไวรัสโควิด-19 แนะเรียนรู้อาชีพพ้นโทษมีงานสุจริตทำไม่กลับมาทำผิดซ้ำ
เมื่อเวลา 14.00 น. ที่ทัณฑสถานบำบัดพิเศษจังหวัดปทุมธานี นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ติดตามและเป็นประธานในพิธีเปิดการฉีดวัคซีนให้แก่ผู้ต้องขัง เพื่อป้องกันแพร่ระบาดเชื้อไวรัสโควิด-19 โดยมี ว่าที่ ร.ต.ธนกฤต จิตรอารีย์รัตน์ เลขานุการ รมว. ยุติธรรม นายอายุตม์ สินธพพันธุ์ อธิบดีกรมราชทัณฑ์ นายวีระกิตต์ หาญปริพรรณ รองอธิบดีกรมราชทัณฑ์ นายมงคล ณ นคร ผู้อำนวยการทัณฑสถานบำบัดพิเศษจังหวัดปทุมธานี นายจักร ลิ่มบุตร ผู้บัญชาการเรือนจำอำเภอธัญบุรี และนางจุไร ยอดระบำ ผู้อำนวยการสถานกักขังจังหวัดปทุมธานี ร่วมงาน
นายสมศักดิ์ กล่าวว่า ทางกรมราชทัณฑ์จะเร่งฉีดวัคซีนให้กับเรือนจำที่ปลอดเชื้อแต่อยู่ในพื้นที่สีแดง โดยจ.ปทุมธานี มีเรือนจำปลอดเชื้ออยู่ 4 แห่ง คือ ทัณฑสถานบำบัดพิเศษจังหวัดปทุมธานี มีผู้ต้องขัง 2,225 คน เรือนจำจังหวัดปทุมธานี มีผู้ต้องขัง 1,720 คน เรือนจำอำเภอธัญบุรี มีผู้ต้องขัง 2,117 คน และทัณฑสถานกักขังจังหวัดปทุมธานี ผู้ต้องกักขัง 83 คน ซึ่งในวันนี้เราจะเร่งฉีดให้กลุ่มเปราะบาง คือ ผู้สูงอายุ และผู้มีโรคประจำตัวก่อน โดยจะเร่งฉีดให้เสร็จภายใน 2-3 วัน ส่วนเรือนจำที่มีการติดเชื้ออีก 2 แห่ง เราจะยังไม่ฉีด ซึ่งการฉีดวัคซีนเราได้รับการสนับสนุนเจ้าหน้าที่พยาบาลจากโรงพยาบาลอำเภอธัญบุรี 10 คน
นายสมศักดิ์ กล่าวอีกว่า ในส่วนของผู้ต้องขังที่เป็นต่างด้าว ก็ต้องได้รับการฉีดวัคซีนด้วย ตามหลักสิทธิมนุษยชน เราจะปล่อยและละเลยพวกเขาไม่ได้ ซึ่งแม้ว่าพวกเขาไม่มีเลขบัตรประชาชนในการลงทะเบียน แต่ตรงนี้สามารถดำเนินการไปก่อนได้ แล้วค่อยมาลงทะเบียน เพราะอย่างไรพวกเขาก็มีชื่ออยู่ในเรือนจำซึ่งสามารถตรวจสอบได้อยู่แล้ว นอกจากนี้ตนขอขอบคุณ แพทย์และพยาบาลที่มาช่วยงานในครั้งนี้ และขอให้ผู้ต้องขังทุกท่านร่วมมือในการฉีดวัคซีน ซึ่งการฉีดวัคซีนนั้นสามารถช่วยประหยัดงบประมาณมากกว่าการใช้ยารักษาโรคหลายเท่า นอกจากนี้ขอฝากให้ผู้ต้องขังทุกคนเมื่อพ้นโทษ ขอให้ทำอาชีพสุจริต โดยเรียนรู้การฝึกอาชีพจากในเรือนจำ นำสิ่งที่เหมาะสมกับเราไปประกอบอาชีพ และตนยังมีโครงการนิคมอุตสาหกรรมราชทัณฑ์ ซึ่งจะสามารถสร้างงานสร้างอาชีพให้ผู้พ้นโทษได้
เมื่อถามว่าสังคมยังมีความเข้าใจผิดว่ารัฐบาลให้ความสำคัญกับผู้ต้องขังมากกว่าประชาชนภายนอกในการจัดหาวัคซีน นายสมศักดิ์ กล่าวว่า ในเรือนจำมีทั้งจุดแข็งและจุดอ่อน จุดแข็งคือ เชื้อไม่สามารถหลุดออกไปแพร่ระบาดข้างนอกได้ แต่จุดอ่อนคือ เมื่อเชื้อเข้ามาจะแพร่ระบาดได้เร็วและป้องกันได้ยาก เพราะไม่มีมาตรฐานระยะห่าง 1.5-2 เมตรตามมาตรฐาน ภายในเรือนจำระยะห่างต่อคนแค่ 2-3 เซ็นติเมตรเท่านั้น ซึ่งตนเชื่อว่าประชาชนจะเข้าใจและเห็นด้วยกับการเร่งฉีดวัคซีนให้กับผู้ต้องขัง และเมื่อฉีดวัคซีนแล้วเราจะเกลี่ยย้ายผู้ต้องขังไม่ให้แออัดด้วย นอกจากนี้ในส่วนการปฏิบัติงานเราทำมาตรฐานสากลอย่างเคร่งครัด ทำตามหลักสิทธิมนุษยชน ยิ่งในช่วงการระบาดของโควิดเรายิ่งเข้มงวดกว่าเดิม
วันเสาร์ที่ 5 มิถุนายน 2564
รัฐบาลแจง งบสู้โรคโควิด19   แสนกว่าล้านบาท จ่ายแล้ว 8.7หมื่นลบ. สำรองอีก3หมื่นลบ.ใน พ.ร.ก.เงินกู้ฯ
รัฐบาลแจง งบสู้โรคโควิด19   แสนกว่าล้านบาท จ่ายแล้ว 8.7หมื่นลบ. สำรองอีก3หมื่นลบ.ใน พ.ร.ก.เงินกู้ฯ
วันนี้( 5มิ.ย.64)นางสาวรัชดาธนาดิเรกรองโฆษกประจำสำนักนายกรัฐมนตรีเผยว่าจากที่ได้ติดตามการอภิปรายร่างพระราชบัญญัติงบประมาณแผ่นดินประจำปีงบประมาณพ.ศ.2565พบว่ายังมีความเข้าใจที่คลาดเคลื่อนในเรื่องการจัดสรรงบประมาณด้านสาธารณสุขให้แก่การป้องกันและแก้ไขปัญหาการแพร่ระบาดไวรัสโควิด19จึงขอชี้แจงเพื่อให้ประชาชนได้สบายใจว่ารัฐบาลให้ความสำคัญกับเรื่องนี้อย่างสูงสุดและได้จัดสรรวงเงินที่จะใช้ในการบริหารจัดการสถานการณ์โควิด19เฉพาะที่เกี่ยวข้องกับด้านสาธารณสุขเบื้องต้นจำนวนทั้งสิ้น1.17แสนล้านบาทและในส่วนของร่างพ.ร.บ.งบประมาณ65ยังจัดงบประมาณด้านการแพทย์และสาธารณสุขตามภารกิจของหน่วยงานที่ประกอบด้วยงบของกระทรวงสาธารณสุขกองทุนหลักประกันสุขภาพแห่งชาติกองทุนการแพทย์ฉุกเฉินกองทุนภูมิปัญหาการแพทย์แผนไทยวงเงินรวมอีก 2.95แสนล้านบาท
โดยในช่วงปีงบประมาณ2563 – 2564รัฐบาลจัดสรรวงเงินงบประมาณจากทั้งงบกลางกรณีฉุกเฉินและพระราชกำหนดให้อำนาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับกระทบจากการระบาดของโควิด19ไปแล้วทั้งสิ้นจำนวน87,862ล้านบาทแบ่งเป็น
-ค่าตอบแทนเสี่ยงภัยให้กับบุคลากรทางการแพทย์เจ้าหน้าที่ปฏิบัติงานภาคสนามและอสม. 22,146ล้านบาท
-การจัดซื้อจัดหาครุภัณฑ์และอุปกรณ์ทางการแพทย์1,824 ล้านบาท
-ค่ารักษาพยาบาลผู้ป่วยโควิด29,304ล้านบาท
-ค่าใช้จ่ายด้านวัคซีนทั้งการวิจัยพัฒนาในประเทศรวมไปถึงค่ารักษากรณีอาการไม่พึงประสงค์จากวัคซีนด้วย21,134ล้านบาท
-การเฝ้าระวังป้องกันและค้นหาเชิงรุก6,483ล้านบาท
-การจัดตั้งสถานกักตัวของรัฐ(State Quarantine - SQ)และสถานที่กักกันโดยองค์กรต่างๆ(Organizational Quarantine - OQ) 6,452ล้านบาท
-การเตรียมความพร้อมด้านสาธารณสุขสำหรับสถานการณ์ฉุกเฉิน519ล้านบาท
นอกจากนี้ยังมีเงินกู้ตามพระราชกำหนดฉบับเพิ่มเติมที่มีผลบังคับใช้แล้วเมื่อ25พ.ค.ที่ผ่านมาอีกจำนวน30,000ล้านบาท(จากกรอบวงเงินกู้5แสนล้านบาท)เพื่อเตรียมพร้อมรับความไม่แน่นอนของการระบาดของโรคโควิด19ซึ่งการใช้เงินเพื่อแก้ปัญหาโควิด19จากพ.ร.ก.เงินกู้จะทำได้เร็วกว่าและทันสถานการณ์มากกว่าการรอใช้จากพ.ร.บ.งบประมาณปี2565ที่กว่าจะเริ่มใช้ในเดือนต.ค. 2564
"ขอให้ความมั่นใจว่ารัฐบาลให้ความสำคัญและมีงบประมาณเพืยงพอในการจัดการสถานการณ์โควิด19 ทั้งการจัดซื้ออุปกรณ์การแพทย์วัคซีนเพื่อบริการฉีดวัคซีนแก่ประชาชนการรักษาผู้ป่วยติดเชื้อโควิด19และการดูแลบุคลากรทางการแพทย์และเจ้าหน้าที่สาธารณสุข ซึ่งนายกรัฐมนตรีพลเอกประยุทธ์จันทร์โอชาได้เน้นย้ำว่ารัฐบาลจัดสรรงบประมาณโดยคำนึงถึงการบริหารประเทศทั้ง2ช่วงเวลาทั้งช่วงสถานการณ์การระบาดโควิด19และหลังสถานการณ์ เพี่อขับเคลื่อนประเทศต่อเนื่องในทุกมิติทั้งความมั่นคงเศรษฐกิจสังคมและสุขภาพ"นางสาวรัชดาฯกล่าว
————————
วันอังคารที่ 1 มิถุนายน 2564
การท่าเรือแห่งประเทศไทย พัฒนาแอปพลิเคชัน “BKP iService” เพิ่มความสะดวก สามารถตรวจสอบสถานะตู้สินค้า
...
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ดำเนินการพัฒนาแอปพลิเคชัน “BKP iService” ช่วยเพิ่มความสะดวกให้แก่ผู้ใช้บริการในการตรวจสอบสถานะการบรรทุกขนถ่ายตู้สินค้า ตารางการทำงานของเรือบรรทุกตู้สินค้า และเวลาเข้า-ออกของเรือบรรทุก ตู้สินค้า ณ ท่าเรือกรุงเทพ (ทกท.) ได้ตลอดเวลาจากทุกสถานที่ ข้อมูลมีความถูกต้องและแม่นยำ ทำให้ผู้ใช้บริการสามารถวางแผนการทำงานได้อย่างมีประสิทธิภาพ ลดการเดินทางมาติดต่อสอบถามข้อมูลการใช้บริการที่ ทกท. ซึ่งผู้ใช้บริการสามารถดาวน์โหลดแอปพลิเคชัน “BKP iService” ได้ทั้งในระบบ IOS และ Android โดย เริ่มเปิดให้บริการระบบตั้งแต่เดือนเมษายน 2564 ที่ผ่านมา
ทั้งนี้ กทท. กำลังดำเนินการพัฒนาระบบให้ผู้ใช้บริการสามารถตรวจสอบรายละเอียดอื่นๆ เพิ่มเติม ได้แก่ สถานะสินค้าต่างๆ ที่จัดเก็บในโรงพักสินค้า วันเปิดตู้สินค้า วันบรรจุสินค้า ประมาณการค่าใช้จ่าย และการชำระเงินผ่านระบบออนไลน์ เพื่อเพิ่มช่องทางให้ผู้ใช้บริการ สามารถเข้าถึงข้อมูลการให้บริการของ กทท. เป็นการยกระดับการให้ บริการโดยการนำเทคโนโลยีดิจิทัลมาปรับใช้ในกระบวนการทำงานให้เป็นมาตรฐานสากล เพิ่มความสะดวก และความพึงพอใจสูงสุดแก่ผู้ใช้บริการ
วันอังคารที่ 1 มิถุนายน 2564
กรมทางหลวงชนบท เสริมการค้าการขนส่ง รองรับปริมาณการจราจรในอนาคต สร้างถนนสนับสนุน    เขตเศรษฐกิจพิเศษชายแดน (SEZ) ต่อเนื่อง คาดในปี 2564 เริ่มก่อสร้างอีก 2 โครงการ
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษชายแดน (Special Economic Zone : SEZ)
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษชายแดน (Special Economic Zone : SEZ) สอดรับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทางตามยุทธศาสตร์ ของกระทรวงคมนาคมและการพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน
นายปฐม เฉลยวาเรศ อธิบดีกรมทางหลวงชนบท เปิดเผยว่า ที่ผ่านมา ทช. ได้ดำเนินการก่อสร้างถนนทางหลวงชนบทเพื่อสนับสนุนเขตเศรษฐกิจชายแดน (Special Economic Zone : SEZ) อย่างต่อเนื่อง เพื่อรองรับการขยายตัวของเมือง แก้ไขปัญหาการจราจร ส่งเสริมทั้งด้านการค้า การท่องเที่ยว และการขนส่งระหว่างไทยกับประเทศเพื่อนบ้าน โดยที่ผ่านมามีโครงการที่ ทช. ได้ดำเนินการก่อสร้างแล้วเสร็จสมบูรณ์ จำนวน 18 โครงการ รวมระยะทาง 195.617 กิโลเมตร พร้อมก่อสร้างทางต่างระดับ จำนวน 1 แห่ง ประกอบด้วยในพื้นที่จังหวัดตาก สระแก้ว ตราด หนองคาย นครพนม สงขลา และเชียงราย ซึ่งขณะนี้ ทช. ยังมีโครงการสนับสนุนเขตเศรษฐกิจพิเศษชายแดน หรือ SEZ ที่อยู่ระหว่างการก่อสร้างอีกจำนวน 1 โครงการ คือ โครงการก่อสร้างถนนสาย ง2 และ ง3 ผังเมืองรวมเมืองมุกดาหาร จังหวัดมุกดาหาร ระยะทางรวม 7.535 กิโลเมตร ปัจจุบันการก่อสร้างมีความก้าวหน้าไปแล้วกว่าร้อยละ 67 ขณะนี้อยู่ระหว่างการดำเนินงานในส่วนของผิวจราจร งานทางเท้า ระบบไฟฟ้าแสงสว่าง คาดว่าจะก่อสร้างแล้วเสร็จในปี 2564 และจะเปิดใช้ในช่วงต้นปี 2565 นอกจากนี้ ทช. ยังมีโครงการที่จะเตรียมดำเนินการก่อสร้างอีกจำนวน 2 โครงการ ได้แก่ โครงการก่อสร้างถนนทางหลวงชนบทสาย มห.3019 แยก ทล.212 - บางทรายใหญ่ อำเภอเมือง จังหวัดมุกดาหาร (ตอนที่ 1) ระยะทางรวม 14.211 กิโลเมตร โครงการก่อสร้างถนนสายแยก ทล.1012 - บ้านกิ่วแก้ว อำเภอเทิง อำเภอจุน จังหวัดเชียงรายและพะเยา ระยะทางรวม 43.709 กิโลเมตร โดยขณะนี้ทั้งสองโครงการอยู่ระหว่างการจัดซื้อจัดจ้าง คาดว่าจะเริ่มก่อสร้างได้ในปี 2564 รวมทั้งยังมีโครงการถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ทล.212 อำเภอท่าอุเทน จังหวัดนครพนม ระยะทาง 23.102 กิโลเมตร ซึ่งขณะนี้อยู่ในขั้นตอนร่างพระราชบัญญัติงบประมาณรายจ่ายประจำปี 2565
อย่างไรก็ตาม ในปี 2566 - 2571 ทช. มีแผนที่จะเตรียมดำเนินการก่อสร้างเพื่อสนับสนุนเขตเศรษฐกิจพิเศษชายแดน หรือ SEZ อย่างต่อเนื่อง รวมระยะทาง 139.023 กิโลเมตร พร้อมโครงการก่อสร้างทางต่างระดับ จำนวน 2 แห่ง อีกด้วย
วันอังคารที่ 1 มิถุนายน 2564
ขอเชิญชวนร่วมลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๑ – ๖ มิถุนายน ๒๕๖๔
#ทรงพระเจริญ
วันอังคารที่ 1 มิถุนายน 2564
กระทรวงยุติธรรม โดยกรมคุ้มครองสิทธิฯ จับมือเครือข่ายพันธมิตร จัดงานสัปดาห์ธุรกิจกับสิทธิมนุษยชน 2021 ครั้งที่ 5 หวังลดความเหลื่อมล้ำ-ละเมิดสิทธิในภาคธุรกิจอย่างยั่งยืน
กระทรวงยุติธรรม โดยกรมคุ้มครองสิทธิฯ จับมือเครือข่ายพันธมิตร จัดงานสัปดาห์ธุรกิจกับสิทธิมนุษยชน 2021 ครั้งที่ 5 เพื่อให้ทุกภาคส่วนได้ร่วมมือร่วมใจกันจัดกิจกรรมเน้นการสร้างความตระหนักรู้ในเรื่องธุรกิจกับสิทธิมนุษยชน
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายส่งเสริมการดำเนินงานและสร้างความตระหนักรู้ในเรื่องธุรกิจกับสิทธิมนุษยชน โดยกรมคุ้มครองสิทธิและเสรีภาพ จึงได้จัดงานสัปดาห์ธุรกิจกับสิทธิมนุษยชน (Bangkok Business and Human Rights Week : BBHR Week 2021) ซึ่งปีนี้เป็นปีที่ 5 ที่ได้ดำเนินการมาอย่างต่อเนื่องทุกปีตั้งแต่ปี 2560 โดยกรมคุ้มครองสิทธิและเสรีภาพ ได้จับมือกับโครงการพัฒนาแห่งสหประชาชาติ (United Nations Development Programme) สมาคมเครือข่ายโกลบอลคอมแพ็กแห่งประเทศไทย (Global Compact Network Thailand) และผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน (Thai Representative to ASEAN Intergovernmental Commission on Human Rights) เพื่อให้ทุกภาคส่วนได้ร่วมมือร่วมใจกันจัดกิจกรรมเน้นการสร้างความตระหนักรู้ในเรื่องธุรกิจกับสิทธิมนุษยชน ผ่านการดำเนินธุรกิจอย่างมีความรับผิดชอบ ซึ่งมีกลุ่มเป้าหมายผู้แทนจากภาคส่วนต่าง ๆ ในเอเชีย-แปซิฟิก รวมถึงภาครัฐ รัฐวิสาหกิจ ภาคธุรกิจ ภาคประชาสังคม นักวิชาการ และประชาชน ที่สนใจเข้าร่วมมากกว่า 3,000 คน
โดยกิจกรรมในปีนี้จะจัดในรูปแบบออนไลน์ ซึ่งได้รับเกียรติจากสมาพันธรัฐสวิสและศูนย์อาเซียนเพื่อการหารือและการศึกษาวิจัยด้านการพัฒนาที่ยั่งยืน ร่วมเป็นเจ้าภาพ โดยมี 2 กิจกรรม คือ 1. The ASEAN - Swiss Forum on SDG 12 (Responsible Consumption and Production) and Business & Human Rights: A Peer- Learning Event (กำหนดจัดวันที่ 31 พฤษภาคม 2564) และ 2. The United Nations Responsible Business and Human Rights Forum – New Decade of Action? (RBHR Forum 2021) (กำหนดจัดวันที่ 1-4 มิถุนายน 2564) สำหรับผู้ที่สนใจเข้าร่วมสัปดาห์ธุรกิจกับสิทธิมนุษยชน ประจำปี 2564 Bangkok Business & Human Rights Week 2021- BBHR WEEK สามารถลงทะเบียนได้ที่ https://www.rbhrforum.com พร้อมบริการล่ามแปลภาษาอาเซียน10 ภาษา
นายเรืองศักดิ์ เปิดเผยอีกว่า ประเทศไทยต้องผลักดันให้เกิดการดำเนินการที่มีประสิทธิภาพมากยิ่งขึ้น เช่น การสร้างความรู้ความเข้าใจแก่ SMEs เกี่ยวกับการประกอบธุรกิจอย่างมีความรับผิดชอบ การสร้างกลไกหรือหน่วยงานเพื่อติดตามตรวจสอบการลงทุนของธุรกิจสัญชาติไทยในต่างประเทศ และที่สำคัญต้องมีการสร้างความรู้สึกเป็นเจ้าของร่วมกันเกี่ยวกับประเด็นด้านธุรกิจกับสิทธิมนุษยชนระหว่างภาครัฐ รัฐวิสาหกิจ ภาคธุรกิจ ภาคประชาสังคม และประชาชน และยิ่งในปัจจุบันที่มีการแพร่ระบาดของเชื้อโควิด จนส่งผลกระทบต่อสังคมในวงกว้าง เพิ่มอัตราการว่างงาน และปัญหาความยากจน ดังนั้น ทุกภาคส่วนจึงต้องร่วมมือกันเพื่อประกันว่าจะเกิดการเคารพสิทธิมนุษชนในการประกอบธุรกิจ ตลอดจนปฏิบัติตามเป้าหมายการพัฒนาอย่างยั่งยืนเพื่อลดผลกระทบด้านเศรษฐกิจและสังคมที่เกิดจากเชื้อไวรัสนี้ และทำให้สังคมกลับมาเข้มแข็งอีกครั้งโดยเร็ว
วันอังคารที่ 1 มิถุนายน 2564
ขอให้ประชาชนติดตามข่าวสารของโครงการให้ความช่วยเหลือประชาชน ภายใต้ความรับผิดชอบของกระทรวงการคลังจากช่องทางการสื่อสารที่เป็นทางการจากทางราชการ
ขอเตือนประชาชนได้ระมัดระวังข่าวปลอมที่มีเนื้อหาเกี่ยวข้องกับโครงการให้ความช่วยเหลือประชาชนของรัฐบาลที่อยู่ภายใต้ความรับผิดชอบของกระทรวงการคลัง เช่น โครงการเราชนะ โครงการคนละครึ่ง เป็นต้น ในลักษณะข้อความสั้น หรือข้อมูลที่มีการส่งต่อผ่าน Social Media
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง ขอเตือนให้ประชาชนได้ระมัดระวังข่าวปลอมที่มีเนื้อหาเกี่ยวข้องกับโครงการให้ความช่วยเหลือประชาชนของรัฐบาลที่อยู่ภายใต้ความรับผิดชอบของกระทรวงการคลัง เช่น โครงการเราชนะ โครงการคนละครึ่ง เป็นต้น ในลักษณะข้อความสั้น (SMS) หรือข้อมูลที่มีการส่งต่อผ่านสื่อสังคมออนไลน์ (Social Media) ที่อาจคลาดเคลื่อนจากความเป็นจริง หรืออาจสร้างความสับสนแก่ประชาชน โดยโฆษกกระทรวงการคลังขอให้ประชาชนติดตามข้อมูลข่าวสารของโครงการให้ความช่วยเหลือประชาชนภายใต้ความรับผิดชอบของกระทรวงการคลัง จากช่องทางการสื่อสารที่เป็นทางการของกระทรวงการคลัง ได้แก่ www.เราชนะ.com www.mof.go.th www.fpo.go.th Facebook Fanpage “สถานีข่าวกระทรวงการคลัง” และ Facebook Fanpage “สำนักงานเศรษฐกิจการคลัง: Fiscal Policy Office”
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 31 พฤษภาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 96,377 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้ว จำนวน 17.0 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 139,974 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 19,165 ล้านบาท ทำให้มีมูลค่าการใช้จ่ายหมุนเวียนในระบบเศรษฐกิจไทยแล้วกว่า 255,516 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.3 ล้านกิจการ
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122 (ตลอด 24 ชั่วโมง)
วันอังคารที่ 1 มิถุนายน 2564
รมว.วธ. เป็นประธานในพิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
พิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
วันที่ ๑ มิถุนายน ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม เข้าร่วมลงนามถวายพระพร ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 1 มิถุนายน 2564
ความก้าวหน้า วัคซีนโควิด-19 ของไทย
...
วัคซีน ChulaCOV19
พัฒนาโดยคณะแพทยศาสตร์ จุฬาฯ ผลิตด้วยเทคโนโลยี mRNA ได้รับการรับรองจาก อย. ถ่ายทอดสู่โรงงานเกือบ 100% แล้ว กำลังจะเริ่มทดลองในมนุษย์ ระยะที่ 1 คาดว่าจะผลิตออกมาใช้ได้ ประมาณกลางปี 2565 กำลังการผลิต 10 - 20 ล้านโดสต่อเดือน
.
และกำลังพัฒนาวัคซีน Version 2 ที่ป้องกันโควิด-19 ได้ทุกสายพันธุ์ควบคู่กันไปด้วย
.
นอกจากนี้ ยังมีวัคซีนของคณะเภสัช จุฬาฯ ซึ่งกำลังปรับปรุงโรงงานผลิตวัคซีนต้นแบบ คาดว่าจะแล้วเสร็จประมาณต้นปี 2565 กำลังการผลิต 1 - 5 ล้านโดสต่อเดือน
Cr. Warat Karuchit
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 1 มิถุนายน 2564
กระทรวงยุติธรรม โดยกรมราชทัณฑ์ พร้อมรับมอบวัคซีนล็อตแรก และเปิดเผยแนวทางกระจายและฉีดวัคซีน ตามสถานการณ์พื้นที่กลุ่มเสี่ยงและเน้นผู้ต้องขังกลุ่มเปราะบาง
นายวัลลภ นาคบัว รองปลัดกระทรวงยุติธรรม และโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 พร้อมรับมอบวัคซีนล็อตแรก และเปิดเผยแนวทางกระจายและฉีดวัคซีน ตามสถานการณ์พื้นที่กลุ่มเสี่ยงและเน้นผู้ต้องขังกลุ่มเปราะบาง
วันอังคารที่ 1 มิถุนายน 2564 เวลา 15.00 น. นายวัลลภ นาคบัว รองปลัดกระทรวงยุติธรรม และโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เปิดเผยแนวทางการฉีดวัคซีนให้กับเจ้าหน้าที่ของกรมราชทัณฑ์และผู้ต้องขัง ภายหลังได้รับแจ้งจากกรมควบคุมโรคว่า จะมีการส่งมอบวัคซีนให้กรมราชทัณฑ์ตามที่ประสานขอวัคซีนไป
นายวัลลภ เปิดเผยว่า กรมราชทัณฑ์ได้รายงานต่อศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรมถึงความคืบหน้า กรณีที่กรมราชทัณฑ์ได้ประสานกรมควบคุมโรคเพื่อขอรับการสนับสนุนวัคซีน สำหรับนำมาฉีดให้กับเจ้าหน้าที่ของกรมราชทัณฑ์และผู้ต้องขังในเรือนจำและทัณฑสถาน โดยล่าสุดได้รับแจ้งจากกรมควบคุมโรคว่า จะสามารถส่งมอบวัคซีนให้กรมราชทัณฑ์ตามที่ประสานขอวัคซีนไปในจำนวนแรกประมาณ 100,000 โดส ภายในวันนี้
เพื่อให้เป็นตามวัตถุประสงค์ในการขอวัคซีนและสอดคล้องกับแนวทางที่มีการหารือในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม จึงขอแจ้งแนวทางการกระจายและฉีดวัคซีนของกรมราชทัณฑ์เบื้องต้น โดยมอบหมายให้ทัณฑสถานโรงพยาบาลราชทัณฑ์เป็นหน่วยงานหลักในการเก็บรักษาวัคซีน และให้ทุกเรือนจำและทัณฑสถาน เร่งสำรวจจำนวนเจ้าหน้าที่ที่ยังไม่ได้ฉีดวัคซีน และผู้ต้องขัง โดยการกระจายและฉีดวัคซีนจะเน้นในจังหวัดพื้นที่ กลุ่มเสี่ยงสีแดงและเป็นเรือนจำที่ยังไม่มีการแพร่ระบาดของโรค เน้นผู้ต้องขังในกลุ่มเปราะบาง (สูงอายุ ป่วย มีโรคประจำตัว) และผู้ต้องขังที่ไม่ติดเชื้อ เรียงลำดับมากไปน้อยตามจำนวนวัคซีนที่ได้รับ ทั้งนี้ ได้กำชับให้เรือนจำและทัณฑสถานเร่งประสานโรงพยาบาลแม่ข่ายในพื้นที่เข้ามาดำเนินการฉีดวัคซีนด้วย โดยคาดว่าจะเริ่มดำเนินการฉีดวัคซีนให้กับเจ้าหน้าที่และผู้ต้องขังตามแนวทางดังกล่าวได้ในห้วงต้นเดือนมิถุนายน 2564 และฉีดวัคซีนได้ครบถ้วนภายในเดือนมิถุนายน 2564 ซึ่งกรมราชทัณฑ์จะได้รายงานความคืบหน้าในเรื่องนี้เป็นระยะๆ เพื่อให้สังคมคลายความกังวลใจและเชื่อมั่นในมาตรการป้องกันเจ้าหน้าที่และผู้ต้องขังในสถานการณ์การแพร่ระบาดของโรคติดเชื้อไวรัสโคโรนา 2019 ยิ่งขึ้น
วันอังคารที่ 1 มิถุนายน 2564
“กรุงไทย” ออกหุ้นกู้อนุพันธ์แฝง อิงดัชนีหุ้น ”แบรนด์หรู” ระดับโลก พร้อมคุ้มครองเงินต้น
ธนาคารกรุงไทยเปิดตัวผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มี อนุพันธ์แฝง อายุ 5 ปี อ้างอิงดัชนีหุ้นสินค้าและบริการระดับ Luxury เสนอขายผู้ลงทุนสถาบันและผู้ลงทุนรายใหญ่ เปิดโอกาสสร้างผลตอบแทนจากการเติบโตของธุรกิจ
ธนาคารกรุงไทยเปิดตัวผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มี อนุพันธ์แฝง อายุ 5 ปี อ้างอิงดัชนีหุ้นสินค้าและบริการระดับ Luxury เสนอขายผู้ลงทุนสถาบันและผู้ลงทุนรายใหญ่ เปิดโอกาส สร้างผลตอบแทนจากการเติบโตของธุรกิจ Luxury ชั้นนำทั่วโลก พร้อมคุ้มครองเงินต้น 100% เมื่อถือจนครบกำหนดลงทุน ขั้นต่ำ 5 ล้านบาท เปิดขาย 7-11 มิถุนายนนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้เดินหน้าพัฒนาผลิตภัณฑ์การเงินและการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ล่าสุดได้ออกผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มีอนุพันธ์แฝง อายุ 5 ปี จ่ายผลตอบแทนอ้างอิงกับดัชนี Solactive Luxury Dynamic Factors 10% Daily Risk Control Index (SOLUX10F) ซึ่งเป็นดัชนีหุ้นกลุ่มสินค้าและบริการระดับ Luxury ชั้นนำทั่วโลก อาทิ HERMES, LVMH, FERRARI, PORSCHE, RICHEMONT, KERING, DIAGEO, MONCLER, BURBERRY, PANDORA, ESTEE LAUDER และ L’ORÉAL เป็นต้น (อ้างอิงจากบริษัทหรือหุ้นที่อยู่ในดัชนี SOLUX10F ณ 30 เม.ย. 2564) เปิดขายในวงจำกัดให้กับผู้ลงทุนสถาบัน และผู้ลงทุน รายใหญ่ ชูจุดเด่นคุ้มครองเงินต้น 100% หากถือจนครบกำหนด ลงทุนขั้นต่ำ 5 ล้านบาท
"ธุรกิจสินค้าและบริการกลุ่ม Luxury ทั่วโลกมีแนวโน้มขยายตัวอย่างต่อเนื่อง โดยได้รับแรงสนับสนุนจาก Pent-up Demand หลังการผ่อนคลายมาตรการ Lockdown อันเป็นผลพวงจากอัตราการฉีดวัคซีนที่เพิ่มขึ้น โดยเฉพาะในประเทศจีน สหรัฐอเมริกา และสหภาพยุโรป ซึ่งเป็นกลุ่มลูกค้าหลักของธุรกิจกลุ่ม Luxury”
นางลัดดาวัลย์ เมฆสุภะ ผู้ช่วยกรรมการผู้จัดการใหญ่ Markets Solutions and Innovation เปิดเผยว่า ธนาคาร ใช้จุดแข็งด้านตลาดเงินตลาดทุน มุ่งเน้นออกผลิตภัณฑ์ด้านการลงทุนใหม่ๆ เพื่อตอบโจทย์ลูกค้ากลุ่ม Wealth ของธนาคาร ที่มีความคุ้นเคยและเชื่อมั่นกับสินค้าและบริการแบรนด์เนม Luxury ระดับโลกอยู่แล้ว แต่ขณะเดียวกัน อาจยังมีความกังวลกับความผันผวนของตลาด หุ้นกู้ Krungthai SOLUX10F Luxury Index Linked Note จึงเป็นอีกหนึ่งทางเลือกการลงทุนที่น่าสนใจ เนื่องจากเปิดโอกาสให้สามารถทำกำไรจากหุ้นกลุ่ม Luxury ทั่วโลกในขาขึ้น แต่หากดัชนีให้ผลตอบแทนติดลบ ธนาคารจะคุ้มครองเงินต้น 100%
ทั้งนี้ ธนาคารจะเสนอขายหุ้นกู้ Krungthai SOLUX10F Luxury Index Linked Note ตั้งแต่วันที่ 7- 11 มิถุนายน 2564 ลงทุนขั้นต่ำ 5 ล้านบาท สอบถามเพิ่มเติมโทร. 02-208-4691 และ 02-208-4673 หรือติดต่อธนาคารกรุงไทยทุกสาขาการลงทุนมีความเสี่ยง ผู้ลงทุน ควรศึกษาข้อมูลและพิจารณาอย่างรอบคอบก่อนตัดสินใจลงทุน
วันอังคารที่ 1 มิถุนายน 2564
รมว.วธ. เป็นประธานในพิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย
พิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย
วันที่ ๓๑ พฤษภาคม ๒๕๖๔ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร นายวีระ แข็งกสิการ รองปลัดกระทรวงศึกษาธิการ นายธานี แสงรัตน์ อธิบดีกรมสารนิเทศ กระทรวงการต่างประเทศ กรรมการติดตามโบราณวัตถุของประเทศไทยในต่างประเทศกลับคืนสู่ประเทศไทย ผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วม ณ พิพิธภัณฑสถานแห่งชาติ พระนคร
วันอังคารที่ 1 มิถุนายน 2564
กรมเจ้าท่า ขุดลอกบำรุงรักษาร่องน้ำ เพื่อความสุขของประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยความคืบหน้าภารกิจขุดลอกบำรุงรักษาทางน้ำในพื้นที่ภาคอีสาน บริเวณแม่น้ำเสียวและแม่น้ำสงคราม เพื่อเพิ่มประสิทธิภาพการระบายน้ำ ลดอุทกภัย การบริหารจัดการน้ำสำหรับใช้อุปโภคบริโภคช่วยเหลือประชาชน ตามนโยบายรัฐบาลและกระทรวงคมนาคม
กรมเจ้าท่า : สำนักพัฒนาและบำรุงรักษาทางน้ำ : สำนักงานพัฒนาและบำรุงรักษาทางน้ำที่ 8 เปิดหน่วยปฏิบัติงานขุดลอก เมื่อวันที่ 20 เมษายน 2564 จุดที่ 1 หน่วยปฏิบัติงานขุดลอกแม่น้ำเสียว ตำบลสระคู อำเภอสุวรรณภูมิ จังหวัดร้อยเอ็ด ใช้เครื่องจักรเป็นรถขุด ขก.3 และรถขุดตักดินเช่าเอกชน มีนายสุรชัย แนวถาวร นายช่างเครื่องกลชำนาญงาน ปฏิบัติหน้าที่หัวหน้าหน่วยฯ ขุดลอกตั้งแต่ กิโลเมตรที่ 72+750 ถึง กิโลเมตรที่ 74+550 ระยะทาง 1,800 เมตร ขุดลอกร่องน้ำให้ได้ความกว้าง 20-120 เมตร ขุดลอกระดับก้นร่องลึกประมาณ 118 เมตร (จากระดับน้ำทะเลปานกลาง) ปริมาณวัสดุขุดลอก 97,339 ลูกบาศก์เมตรปัจจุบันคืบหน้าการขุดลอกได้ระยะทาง 820 เมตร ปริมาณวัสดุขุดลอก 44,285 ลูกบาศก์เมตร คิดเป็นร้อยละ 50.70 เพื่อแก้ไขปัญหาการตื้นเขินของลำน้ำ ที่เกิดจากตะกอนดินและวัชพืช ส่งผลทำให้การกักเก็บน้ำเพื่อใช้ในการเกษตร การอุปโภค บริโภค ไม่เพียงพอต่อความต้องการของประชาชน และในช่วงฤดูน้ำหลากประชาชนในพื้นที่ได้รับความเดือดร้อนจากปัญหาน้ำท่วมพื้นที่ทางการเกษตร
จุดที่ 2 หน่วยปฏิบัติงานขุดลอกแม่น้ำสงคราม ตำบลทุ่งฝน อำเภอทุ่งฝน จังหวัดอุดรธานี ตำบลคำสะอาด อำเภอสว่างแดนดิน จังหวัดสกลนคร เปิดหน่วยขุดลอกเมื่อวันที่ 23 เมษายน 2564 ใช้เครื่องจักรเป็นรถขุด ขก.5 และรถขุดตักดินเช่าเอกชน มีนายสุรศักดิ์ แก้วบุญศรี นายช่างไฟฟ้าชำนาญงาน ปฏิบัติหน้าที่หัวหน้าหน่วยฯ ขุดลอกตั้งแต่ กิโลเมตรที่ 427+500 ถึง กิโลเมตรที่ 430+650 ระยะทาง 3,150 เมตร ขุดลอกร่องน้ำให้ได้ความกว้าง 20-40 เมตร ขุดลอกระดับก้นร่องลึกประมาณ 155 เมตร (จากระดับน้ำทะเลปานกลาง) ปริมาณวัสดุขุดลอก 91,666 ลูกบาศก์เมตร ผลการปฏิบัติงานขุดลอก ปัจจุบันขุดลอกได้ระยะทาง 1,524 เมตร ปริมาณวัสดุขุดลอก 41,990 ลูกบาศก์เมตร คิดเป็นร้อยละ 45.80 ซึ่งคาดว่าจะแล้วเสร็จตามแผน
อย่างไรก็ตาม การขุดลอกได้มีการดำเนินการหมุนเวียนในพื้นที่ทั่วทุกภาคของประเทศไทย เป็นไปตามแผนพัฒนาและบำรุงรักษาสิ่งแวดล้อมทางน้ำของกรมเจ้าท่า เพื่อให้แม่น้ำมีประสิทธิการระบายน้ำได้ดียิ่งขึ้น อีกทั้งสามารถเก็บกักน้ำไว้ใช้ในช่วงฤดูแล้ง และสามารถระบายน้ำได้ดีในฤดูน้ำหลาก ประชาชนสามารถสัญจรไปมาได้อย่างสะดวกและปลอดภัย มีน้ำอุปโภคและบริโภคได้ตลอดทั้งปี และภายหลังการขุดลอก กรมเจ้าท่าได้ร่วมรณรงค์กับหน่วยงานในพื้นที่สนับสนุนพันธุ์ปลาท้องถิ่นปล่อยลงสู่แม่น้ำเพื่อเป็นการรักษาระบบนิเวศแม่น้ำ อีกทั้งวัสดุจากการขุดลอกได้นำไปปรับปรุงตลิ่งที่กัดเซาะบ้านเรือนประชาชนได้รับความเสียหาย และยังสามารถเพิ่มพื้นที่ในการปลูกพืชผักสวนครัวสามารถสร้างรายได้เลี้ยงชีพตนเองและครอบครัว เพิ่มพื้นที่สีเขียวให้กับชุมชนได้อีกด้วย
วันอังคารที่ 1 มิถุนายน 2564
"อนุทิน" เผยแอสตร้าเซนเนก้าทยอยส่งวัคซีนตามกำหนด
รองนายกรัฐมนตรีและรัฐมนตรีว่าการกระทรวงสาธารณสุข เผยแอสตร้าเซนเนก้าส่งเอกสารวัคซีนให้กรมวิทยาศาสตร์การแพทย์พิจารณารับรองคุณภาพแล้ว ทยอยส่งมอบวัคซีนจนครบ 6 ล้านโดสภายในมิถุนายนนี้ กระจายวัคซีนตามการพิจารณาของ ศบค.
วันนี้ (1 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า บริษัทแอสตร้าเซนเนก้า (ประเทศไทย) จำกัด แจ้งว่า สามารถจัดส่งวัคซีนโควิด 19 ได้ตามกำหนด ขณะนี้ส่งเอกสารไปยังกรมวิทยาศาสตร์การแพทย์ เพื่อตรวจรับรองคุณภาพแล้วทุกอย่างเป็นไปด้วยดี สำหรับวันที่ 7 มิถุนายน 2564 มีวัคซีนฉีดให้คนไทยตามกำหนด ผู้ที่ลงทะเบียนนัดหมายแล้วได้รับการฉีดแน่นอน ไม่ว่าจะเป็นวัคซีนตัวใดยืนยันว่ามีประสิทธิภาพเหมือนกันในการลดป่วยรุนแรงและเสียชีวิต
ทั้งนี้ กระทรวงสาธารณสุขจะจัดส่งวัคซีนตามแผนการกระจายวัคซีน ที่มี ศบค.และนายกรัฐมนตรีพิจารณา ตามจำนวนวัคซีนที่มี ส่งออกทั้งหมด ไม่มีการเก็บวัคซีนไว้ ส่วนจังหวัดหรือหน่วยงานต่าง ๆ ที่ได้รับวัคซีนไปต้องมีแผนการฉีดวัคซีนที่ชัดเจน โดยให้พิจารณาการฉีดตามหลักวิชาการทางการแพทย์ โดยวัคซีนของแอสตร้าเซนเนก้าจะทยอยส่งมอบ ภายในเดือนมิถุนายนต้องได้รับ 6 ล้านโดสตามที่กำหนด
*****************************1 มิถุนายน 2564
วันอังคารที่ 1 มิถุนายน 2564
การประชุมคณะอนุกรรมการบริหารจัดการโรคใบด่างมันสำปะหลัง ครั้งที่ 2/2564
กระทรวงเกษตรฯ ติดตามการดำเนินโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่ พร้อมทบทวนคู่มือการดำเนินโครงการฯ และแผนการปฏิบัติงานให้สามารถขับเคลื่อนการดำเนินงานอย่างมีประสิทธิภาพสูงสุด
นายอำพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการบริหารจัดการโรคใบด่างมันสำปะหลังครั้งที่2/2564โดยมีวาระพิจารณาสำคัญเกี่ยวกับโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่ตามที่ครม.ได้อนุมติโครงการไปเมื่อวันที่25พฤษภาคม2564ที่ผ่านมา
สำหรับโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่ครอบคลุมพื้นที่ปลูกมันสำปะหลัง400,000ไร่งบประมาณ1,329,223,200บาทมีวัตถุประสงค์เพื่อตัดวงจรการระบาดของโรคใบด่างมันสำปะหลังส่งเสริมสนับสนุนให้เกษตรกรใช้พันธุ์มันสำปะหลังสะอาดและทนต่อโรคควบคุมการระบาดของโรคใบด่างมันสำปะหลังไม่ให้ขยายตัวไปยังพื้นที่อื่นและช่วยเหลือเกษตรกรที่ได้รับผลกระทบจากโรคใบด่างมันสำปะหลังโดยที่ประชุมได้พิจารณาทบทวนคู่มือการดำเนินโครงการฯและแผนการปฏิบัติงานให้สามารถขับเคลื่อนการดำเนินงานอย่างมีประสิทธิภาพสูงสุดเพื่อให้โครงการสำเร็จได้ตามตามวัตถุประสงค์โครงการต่อไป
วันอังคารที่ 1 มิถุนายน 2564
​ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๔/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19
ในวันอังคารที่ ๑ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดำเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้​รับทราบ​รายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน โดยภาพรวม มีเรือนจำและทัณฑสถานที่ไม่พบการแพร่ระบาดของโรคเพิ่มขึ้นเป็นจำนวน ๑๒๑ แห่ง และมีจำนวนผู้ติดเชื้อรายใหม่ลดลงค่อนข้างมากในวันนี้ ส่วนหนึ่งมาจากแนวทางการตรวจหาเชื้อซ้ำในกลุ่มผู้ต้องขังที่ยังไม่พบเชื้อในเรือนจำ/ทัณฑสถานที่พบการแพร่ระบาด ซึ่งดำเนินการตรวจตามรอบในทุกๆ ๗ วัน จึงอาจจะพบยอดผู้ติดเชื้อที่แตกต่างกันค่อนข้างมากจากวันก่อน ทั้งนี้เป็นไปตามแนวทางการตรวจเชิงรุก ที่จะช่วยทำให้การคัดแยกผู้ป่วยที่ติดเชื้อเพื่อทำการรักษาได้รวดเร็วมากขึ้นสำหรับข้อมูลผู้ติดเชื้อในสถานพินิจฯ และศูนย์ฝึกอบรม นั้น ไม่พบผู้ป่วยรายใหม่
นอกจากนี้ ที่ประชุมได้ติดตามการพัฒนาระบบรายงานข้อมูลผู้ป่วยติดเชื้อไวรัสโควิด-19 พร้อมเน้นย้ำให้เรือนจำและทัณฑสถานนำเข้าข้อมูลให้ครบถ้วนสมบูรณ์ เพื่อให้ข้อมูลในระบบเป็นไปด้วยความถูกต้อง นอกจากนี้ ได้ขอให้กรมพินิจและคุ้มครองเด็กและเยาวชน เร่งดำเนินการแผนการ SWAB ในกลุ่มเปราะบางและกลุ่มในพื้นที่สีแดงให้แล้วเสร็จ ภายในวันที่ ๗ มิถุนายน ๒๕๖๔ เพื่อการติดตามผลศูนย์ฝึกฯ/สถานพินิจฯ สีขาวได้รวดเร็วขึ้น รวมทั้งมอบหมายให้กรมราชทัณฑ์ จัดทำกระบวนการ/ขั้นตอนในการดูแลและประสานส่งต่อผู้ต้องขัง เพื่อส่งให้ผู้บัญชาการเรือนจำ ทัณฑสถาน และกรมพินิจฯนำไปปฏิบัติให้เป็นไปในแนวทางเดียวกันต่อไป
วันอังคารที่ 1 มิถุนายน 2564
PM expresses condolences over the passing of Ukrainian Ambassador to Thailand
PM expresses condolences over the passing of Ukrainian Ambassador to Thailand
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha expressed condolences over the passing ofH.E. Mr. Andrii Beshta, Ambassador of Ukraine to Thailand on May 30, 2021 in Satun province, shortly before the end of his tenure in the country.
H.E. Mr. Andrii Beshta had assumed the position as Ambassador Extraordinary and Plenipotentiary of the Republic of Ukraine to Thailand since 2015, and his tenure would end during the 3rdweek of June 2021. Throughout his tenure in Thailand, the Ambassador took on a crucial role in strengthening relations and cooperation between Thailand and Ukraine. He was also known to have a special bond with the country.
The Prime Minister feels sad for the passing of a good friend of Thailand, and will deliver an official letter of condolences at the first opportunity. He also ordered concerned agencies to proceed and facilitate the requests of his family in a fitting manner.
วันอังคารที่ 1 มิถุนายน 2564
สมศักดิ์ สั่งการ ป.ป.ส. เร่ง ล่าตัวขบวนการยาเสพติดข้ามชาติ  หลังพบการจับกุมการส่งยาเสพติดไปต่างประเทศหลายคดี
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการ สำนักงาน ป.ป.ส. เร่ง ล่าตัวขบวนการยาเสพติดข้ามชาติ  หลังพบการจับกุมการส่งยาเสพติดไปต่างประเทศหลายคดี
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการให้ สำนักงาน ป.ป.ส. เร่งสืบสวนขบวนการค้ายาเสพติดข้ามชาติ หลังจากที่ผ่านมาพบการจับกุมการลักลอบส่งยาเสพติดไปต่างประเทศหลายคดี
นายวิชัย ไชยมงคล เลขาธิการ ป.ป.ส. กล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการให้ สำนักงาน ป.ป.ส. เร่งดำเนินการสืบสวนสอบสวนขยายผลกลุ่มนักค้ายาเสพติดที่ลักลอบขนยาเสพติดซุกซ่อนไปกับสิ่งของไปยังต่างประเทศหลายคดี โดยให้สืบหาผู้สั่งการ ผู้ส่ง ให้ดูว่ามีความเชื่อมโยงกับเครือข่ายที่ ป.ป.ส. ได้ดำเนินการสืบสวนอยู่หรือไม่ โดยให้เร่งรัดสืบสวนและดำเนินการจับกุมยึดทรัพย์สินต่อไป
ทั้งนี้ สืบเนื่องจาก เมื่อวันที่ 20 พฤษภาคม 2564 เจ้าหน้าที่ศุลกากรฮ่องกงได้ตรวจยึดไอซ์ น้ำหนัก 9 กิโลกรัม ซุกซ่อนในกรอบรูปบรรจุในตู้คอนเทนเนอร์ที่ขนส่งมาจากประเทศไทยทางเรือ จับกุมผู้ต้องสงสัย เป็นชายสัญชาติจีน - ฮ่องกง 2 คน และได้แลกเปลี่ยนข้อมูลข่าวสารกับ สำนักงาน ป.ป.ส. เพื่อขยายผลถึงตัวการที่ส่งยาเสพติดมาจากประเทศไทย
ต่อมาวันที่ 29 พฤษภาคม 2564 สำนักงาน ป.ป.ส. ได้ร่วมกับ กรมศุลกากร และกองบัญชาการตำรวจปราบปรามยาเสพติด ได้สืบสวนจนทราบแหล่งที่มาของการส่งยาเสพติดดังกล่าว และทราบว่าจะมีการส่งกรอบรูปลักษณะเดียวกับที่ส่งไปฮ่องกง จึงได้ทำการตรวจสอบสิ่งของในตู้คอนเทนเนอร์ ซึ่งกำลังเตรียมส่งออกจากประเทศไทยไปยังฮ่องกง ที่ศูนย์เอ็กซเรย์สินค้าขาออกระหว่างประเทศ พบกรอบรูป 5 ชิ้น ซึ่งเป็นลักษณะเดียวกับที่ศุลกากรฮ่องกงได้ตรวจยึด และได้แกะกรอบรูปออกดูมียาเสพติดให้โทษประเภท 1 (ไอซ์) น้ำหนักรวมสิ่งห่อหุ้ม 9 กิโลกรัม บรรจุถุงพลาสติกใสถุงละ 1 กิโลกรัม จำนวน 9 ถุง ซุกซ่อนอยู่ข้างใน จึงดำเนินการ บันทึกตรวจยึด และส่งพนักงานสอบสวน ดำเนินคดีต่อไป
นอกจากนี้ยังได้ขยายผลไปตรวจค้น บริษัทขนส่งสินค้าระหว่างประเทศภายในซอยเพชรบุรี 17 พบยาเสพติดให้โทษประเภท 1 (ไอซ์) น้ำหนักรวม 2 กิโลกรัม ซุกซ่อนในเครื่องขยายเสียงปะปนไปกับสินค้าชนิดอื่นเตรียมส่งไปยังประเทศฟิลิปปินส์ จึงได้ทำบันทึกตรวจยึดส่งพนักงานสอบสวนดำเนินคดี
นายวิชัย ไชยมงคล เลขาธิการ ป.ป.ส. กล่าวว่า สำนักงาน ป.ป.ส. ได้ร่วมมือกับศุลกากรฮ่องกงในการแลกเปลี่ยนข้อมูลข่าวสารอย่างใกล้ชิด โดยจะดำเนินการขยายผลตรวจสอบจากการจับกุม ตรวจยึดยาเสพติดดังกล่าวซึ่งขณะนี้กำลังรวบรวมพยานหลักฐานเพื่อดำเนินคดีกับผู้ลักลอบขนส่งยาเสพติดในกลุ่มดังกล่าวต่อไป
วันอังคารที่ 1 มิถุนายน 2564
3 มิถุนายน 2564 กทพ. ยกเว้นค่าผ่านทางพิเศษ 3 สายทาง
...
​การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษ รวม 3 สายทาง ดังนี้ ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน ทางพิเศษศรีรัช (ทางด่วนขั้นที่ 2) จำนวน 31 ด่าน และทางพิเศษอุดรรัถยา (บางปะอิน-ปากเกร็ด) จำนวน 10 ด่าน ในวันพฤหัสบดีที่ 3 มิถุนายน 2564 (วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี) ตั้งแต่เวลา 00.01 น. ถึง 24.00 น. จำนวน 1 วัน ซึ่งเป็นวันหยุดราชการประจำปีตามประกาศสำนักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ จำกัด (NECL) เพื่อช่วยลดภาระค่าใช้จ่ายให้แก่ประชาชน
​ทั้งนี้ ในสถานการณ์ COVID-19 กทพ. ขอความร่วมมือให้ผู้ใช้ทางพิเศษอยู่บ้าน หยุดเชื้อ เพื่อชาติ หากไม่มีความจำเป็นที่ต้องเดินทางออกนอกบ้าน หรือหากจำเป็นต้องใช้ทางพิเศษเดินทางในวันปกติที่ไม่ได้ยกเว้นค่าผ่านทาง ควรสมัครใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็น แหล่งสะสมของเชื้อโรค รวมถึงใช้บริการเติมเงิน ในบัตร Easy Pass ผ่าน Application ของธนาคารต่าง ๆ ซึ่งนอกจากจะได้รับความสะดวกรวดเร็วแล้ว ยังจะช่วยลดความเสี่ยงจากการรับหรือแพร่เชื้อ COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal" เพื่อตรวจสอบยอดเงินคงเหลือและ การใช้บัตร Easy Pass รับข่าวสารโปรโมชั่นและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
วันอังคารที่ 1 มิถุนายน 2564
ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
ตรวจความคืบหน้าการก่อสร้างอาคารหอศิลป์แห่งชาติ รัชดา
วันที่ ๑ มิถุนายน ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา โดยมีนายกิตติพันธ์ พานสุวรรณ รองปลัดกระทรวงวัฒนธรรม นางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย นายโกวิท ผกามาศ ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ข้าราชการและเจ้าหน้าที่ที่เกี่ยวข้องเข้าร่วม ณ หอศิลป์แห่งชาติ รัชดา กรุงเทพฯ
วันอังคารที่ 1 มิถุนายน 2564
กระทรวงยุติธรรม หารือการพัฒนากฎหมายกองทุนยุติธรรม ผ่านระบบการประชุมทางไกล (Video Conference)
นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) เพื่อหารือการพัฒนากฎหมายกองทุนยุติธรรม
ในวันอังคารที่ ๑ มิถุนายน ๒๕๖๔ เวลา ๑๓.๓๐ น. ณ อาคารกระทรวงยุติธรรม ถนนแจ้งวัฒนะ กรุงเทพมหานคร นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะอนุกรรมการฯ เข้าร่วมฯ
ในการนี้ ที่ประชุมได้รายงานความคืบหน้าการดำเนินการตามมติคณะอนุกรรมการพัฒนากฎหมายกองทุนยุติธรรม การศึกษาเพิ่มเติมเกี่ยวกับระบบการทบทวนตามกฎหมายว่าด้วยกองทุนยุติธรรม และระบบการอุทธรณ์ตามกฎหมายว่าด้วยวิธีปฏิบัติราชการทางปกครอง รวมทั้งการกำหนดคุณสมบัติ หลักเกณฑ์การสรรหา ผู้แทนเครือข่ายภาคประชาชน ในคณะอนุกรรมการให้ความช่วยเหลือประจำจังหวัด
ทั้งนี้ คณะอนุกรรมการฯ ได้หารือร่วมกันในการพิจารณาการปรับปรุงสัญญาจ้างทนายความในชั้นบังคับคดี แบบรายงานผลการสนับสนุนโครงการให้ความรู้ทางกฎหมายแก่ประชาชน ร่างประกาศคณะกรรมการกองทุนยุติธรรม เรื่อง หลักเกณฑ์ เงื่อนไข และอัตราให้ความช่วยเหลือในการดำเนินคดีจากกองทุนยุติธรรม (ฉบับที่ ๒) พ.ศ. ๒๕๖๔ ตลอดจนร่างระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดำเนินคดี (ฉบับที่ ..) พ.ศ. …. (การจ้างที่ปรึกษา)
วันอังคารที่ 1 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
ในวันที่ 31 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นายพัฒนพงษ์ พงศ์ศุภสมิทธิ์ ผู้ช่วยผู้ว่าการ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จำนวน 800 กล่อง ให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี และโครงการรถไฟฟ้าสายสีชมพู ช่วงแคราย - มีนบุรี ได้แก่
- ร้านครัวป้าแมวตามสั่งในตำนาน (สถานีน้อมเกล้า) อยู่ระหว่างซอยรามคำแหง 140 และ 142 พิกัดร้าน https://goo.gl/maps/96PNUp8v4xJANNTh8
- ร้านครัวเมืองใต้ (สถานีรามคำแหง) อยู่ในโรงอาหารอาคารนพมาศ ใกล้คณะรัฐศาสตร์ มหาวิทยาลัยรามคำแหง พิกัดร้าน https://goo.gl/maps/QAV8E9dhe84biqzv7
- ร้านก๋วยเตี๋ยวเล้งแซ่บ (สถานีรามคำแหง) อยู่ในโรงอาหารสนามยิงปืน การกีฬาแห่งประเทศไทย พิกัดร้าน https://goo.gl/maps/GbdQ5R2Rz62xqU9DA
- ร้านแรดแซ่บนัว (สถานีมีนบุรี) อยู่บริเวณถนนรามอินทรา ซอยรามอินทรา 80 พิกัดร้าน https://goo.gl/maps/4thvAaki5JthK7fb6
- ร้านข้าวกับแกง (สถานีเศรษฐบุตรบำเพ็ญ) อยู่ภายในโรงอาหาร การไฟฟ้านครหลวง เขตมีนบุรี พิกัดร้าน https://goo.gl/maps/EwEVAay5zoCaMRpr6
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนำไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดำเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 1 มิถุนายน 2564
กรมบังคับคดี ย้ายที่ทำการกองฟื้นฟูกิจการของลูกหนี้ และเปิดสำนักงานบังคับคดีแพ่ง กรุงเทพมหานคร ๑ (สาขาย่อย) ใหม่ ที่ศูนย์ราชการ ถนนแจ้งวัฒนะ
กระทรวงยุติธรรม โดยกรมบังคับคดีย้ายที่ทำการกองฟื้นฟูกิจการของลูกหนี้และเปิดสำนักงานบังคับคดีแพ่งกรุงเทพมหานคร ๑ (สาขาย่อย) ใหม่ที่ศูนย์ราชการ ถนนแจ้งวัฒนะ
นางอรัญญา ทองน้ำตะโก อธิบดีกรมบังคับคดี เปิดเผยว่า กรมบังคับคดี ได้ย้ายที่ทำการกองฟื้นฟูกิจการของลูกหนี้ ไปเปิดให้บริการ ณ ศูนย์ราชการเฉลิมพระเกียรติ ๘๐ พรรษา อาคารราชบุรีดิเรกฤทธิ์ ชั้น ๒ และ ชั้น ๘ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร และเปิดสำนักงาน บังคับคดีแพ่งกรุงเทพมหานคร ๑ (สาขาย่อย) ให้บริการการบังคับคดีแพ่งในเขตอำนาจของศาลแขวงดอนเมือง และศาลทรัพย์สินทางปัญญาและการค้าระหว่างประเทศ ณ ศูนย์ราชการเฉลิมพระเกียรติ ๘๐ พรรษา อาคารราชบุรีดิเรกฤทธิ์ ชั้น ๘ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
ทั้งนี้ ประชาชนและผู้มีส่วนได้เสียที่ประสงค์ติดต่อราชการกับกองฟื้นฟูกิจการของลูกหนี้ และสำนักงานบังคับคดีแพ่งกรุงเทพมหานคร ๑ (สาขาย่อย) สามารถติดต่อได้ที่ทำการดังกล่าว ตั้งแต่วันที่ ๑ มิถุนายน ๒๕๖๔ เป็นต้นไป และสามารถสอบถามรายละเอียดเพิ่มเติมได้ที่ ผู้อำนวยการกองฟื้นฟูกิจการของลูกหนี้ หมายเลขโทรศัพท์ ๐๘ ๑๙๐๑ ๖๘๕๔ และผู้อำนวยการสำนักงานบังคับคดีแพ่งกรุงเทพมหานคร ๑ (สาขาย่อย) ๐๘ ๓๒๖๔ ๗๔๕๒ หรือ สายด่วนกรมบังคับคดี ๑๑๑๑ กด ๗๙
วันอังคารที่ 1 มิถุนายน 2564
ปลัด วธ. เป็นประธานเปิดการปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔
การปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ (ผ่านระบบออนไลน์)
วันที่ ๑ มิถุนายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ (ผ่านระบบออนไลน์) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้ทรงคุณวุฒิ และผู้เข้ารับทุนเข้าร่วม ณ ห้องประชุม ชั้น ๖ กระทรวงวัฒนธรรม
วันอังคารที่ 1 มิถุนายน 2564
SMEมีเฮ!ก.อุตฯขยายเวลาพักชำระหนี้ต่อถึงสิ้นปี’64
กระทรวงอุตสาหกรรม ออกมาตรการช่วยเหลือลูกหนี้ ฝ่าวิกฤต COVID-19 ระลอกใหม่ ผ่านกองทุนพัฒนาเอสเอ็มอีตามแนวประชารัฐ โดยการพักชำระหนี้เงินต้นสูงสุด ไม่เกิน 6 เดือนและไม่เกินสิ้นปี 2564  ผ่าน SME D BANK เริ่มตั้งแต่ 1 มิถุนายน 2564
นายกอบชัยสังสิทธิสวัสดิ์ปลัดกระทรวงอุตสาหกรรมในฐานะประธานคณะกรรมการกองทุนพัฒนาเอสเอ็มอีตามแนวประชารัฐเปิดเผยว่าการแพร่ระบาดของโควิด-19ระลอกใหม่นี้ได้เข้ามาซ้ำเติมผลกระทบ        จากสถานการณ์ในรอบแรกที่ผู้ประกอบการเอสเอ็มอี(SME)ส่วนใหญ่ของประเทศยังไม่สามารถพลิกฟื้นธุรกิจให้กลับสู่ภาวะปกติได้และสร้างความยากลำบากในการดำเนินธุรกิจมากยิ่งขึ้นกองทุนพัฒนาเอสเอ็มอีตามแนวประชารัฐกระทรวงอุตสาหกรรมเล็งเห็นถึงสถานการณ์ดังกล่าวจึงได้ออกมาตรการช่วยเหลือเอสเอ็มอีที่เป็นลูกหนี้สินเชื่อของกองทุนฯที่ได้รับผลกระทบจากสถานการณ์ภัยแล้งและสถานการณ์การแพร่ระบาดของเชื้อไวรัสโคโรนา(COVID 19)ไปแล้ว2ครั้งด้วยการพักชำระหนี้และให้บริการความช่วยเหลือผู้ประกอบการเอสเอ็มอีในเรื่องการตลาดการเงินและระบบบัญชีตั้งแต่วันที่16เมษายน2563โดยมีผู้เข้าร่วมในโครงการดังกล่าวจำนวนทั้งสิ้น3,300ราย
แต่เนื่องจากสถานการณ์ของการแพร่ระบาดของโรคติดเชื้อไวรัสโคโรนา2019 (COVID-19)ยังคง          ส่งผลกระทบต่อระบบเศรษฐกิจและการดำเนินธุรกิจของเอสเอ็มอีอย่างต่อเนื่องดังนั้นเพื่อเป็นการบรรเทาภาระการชำระหนี้ของลูกหนี้ให้มีสภาพคล่องและสามารถดำเนินธุรกิจต่อไปได้ในช่วงภาววะวิกฤตรวมทั้งยังเป็นการลดแนวโน้มการเป็นหนี้ที่ไม่ก่อให้เกิดรายได้(NPLs)คณะกรรมการบริหารกองทุนฯจึงมีมติในคราวประชุมเมื่อวันที่17พฤษภาคม2564เห็นชอบมาตรการช่วยเหลือเอสเอ็มอีที่เป็นลูกหนี้สินเชื่อของกองทุนฯที่ยังไม่ด้อยคุณภาพ(Non NPL)หรือไม่อยู่ในระหว่างที่ถูกกองทุนดำเนินคดีซึ่งได้รับผลกระทบจากการแพร่ระบาดของโรคติดเชื้อไวรัสโคโรนา2019 (COVID-19)ให้สามารถยื่นความประสงค์ขอพักชำระหนี้เงินต้นกับทางธนาคารพัฒนาวิสาหกิจขนาดกลางและขนาดย่อมแห่งประเทศไทย(SME D Bank)โดยสามารถพักชำระหนี้ได้สูงสุดไม่เกิน6เดือนและไม่เกินวันที่31ธันวาคม2564
“จากภาระที่ผู้ประกอบการเอสเอ็มอีกำลังเผชิญอยู่ในขณะนี้ทางกองทุนฯมองเห็นความพยายามช่วยเหลือตัวเองอย่างสุดกำลังของผู้ประกอบการเอสเอ็มอีมาโดยตลอดจึงต้องการเป็นอีกพลังช่วยสนับสนุนให้เอสเอ็มอีสามารถก้าวผ่านวิกฤตไปได้อีกครั้งโดยออกมาตรการช่วยเหลือระยะที่3นี้เป็นมาตรการต่อเนื่องจากการให้ความช่วยเหลือก่อนหน้าซึ่งเชื่อว่าจะช่วยบรรเทาความเดือดร้อนให้กับเอสเอ็มอีโดยเฉพาะรายเล็กที่ประสบปัญหาจากการขายสินค้าหรือการให้บริการในสถานการณ์แพร่ระบาดของเชื้อไวรัสโคโรนา(COVID19)และคาดว่าจะช่วยแก้ไขปัญหาการว่างงานได้ไปจนถึงสิ้นปีนี้”นายกอบชัยฯกล่าว
ทั้งนี้ลูกหนี้สินเชื่อของกองทุนฯสามารถแจ้งความประสงค์ขอเข้าร่วมมาตรการพักชำระเงินต้นพร้อมขอรับการส่งเสริมพัฒนาในด้านต่างๆอาทิการตลาดการผลิตการเงินและบัญชีได้ที่SME D BANKทุกสาขาทั่วประเทศในเขตพื้นที่ที่สถานประกอบการตั้งอยู่ได้ตั้งแต่วันที่วันที่1มิถุนายน2564ถึงวันที่31กรกฎาคม2564และสอบถามรายละเอียดเพิ่มเติมได้ที่Call Centerโทร1357
วันอังคารที่ 1 มิถุนายน 2564
ประกาศ ขสมก. ประจำวันที่ 1 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 1 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 1 มิถุนายน 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 95 เขตการเดินรถที่ 1
2) พนักงานเก็บค่าโดยสารรถธรรมดา สาย 11 เขตการเดินรถที่ 2
3) พนักงานเก็บค่าโดยสารรถธรรมดา สาย 16 เขตการเดินรถที่ 8
วันอังคารที่ 1 มิถุนายน 2564
รมว.วธ. เป็นประธานในพิธีพิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
พิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
วันที่ ๓๑ พฤษภาคม ๒๕๖๔ เวลา ๑๔.๐๐ น. พระธรรมไตรโลกาจารย์ เจ้าอาวาสวัดราชประดิษฐสถิตมหาสีมาราม ประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ประธานในพิธี พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา และผู้บริหารกระทรวงวัฒนธรรม ร่วมพิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔ ณ วัดราชประดิษฐสถิตมหาสีมาราม เขตพระนคร กรุงเทพฯ
วันอังคารที่ 1 มิถุนายน 2564
พิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี  3 มิถุนายน 2564
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เป็นประธานในพิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี  3 มิถุนายน 2564 ณ ห้องโถง ชั้น 1 อาคารสำนักงานปลัดกระทรวงอุตสาหกรรม
วันนี้ (1 มิถุนายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2564 โดยมีนายกอบชัย สังสิทธิ์สวัสดิ์ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมในพิธี ณ ห้องโถง ชั้น 1 อาคารสำนักงานปลัดกระทรวงอุตสาหกรรม
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564 #prindustrymoi
วันอังคารที่ 1 มิถุนายน 2564
ก.อุตฯ รับมอบหน้ากากอนามัย N95 จากบริษัท ซิน เคอ หยวน สตีล จำกัด
นายสุริยะ  จึงรุ่งเรืองกิจ  รัฐมนตรีว่าการกระทรวงอุตสาหกรรม  เป็นประธานในพิธีรับมอบหน้ากากอนามัย N95 จากบริษัท ซิน เคอ หยวน สตีล จำกัด ณ ห้องโถง ชั้น 1  อาคารสำนักงานปลัดกระทรวงอุตสาหกรรม
วันนี้ (1 มิถุนายน 2564 ) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีรับมอบหน้ากากอนามัย N95 จากบริษัท ซิน เคอ หยวน สตีล จำกัด  เพื่อให้กระทรวงอุตสาหกรรมนำไปแจกจ่ายให้เกิดประโยชน์ตามสมควร ณ ห้องโถง ชั้น 1 อาคารสำนักงานปลัดกระทรวงอุตสาหกรรม
ทั้งนี้ การจัดกิจกรรมดังกล่าวฯ เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
วันอังคารที่ 1 มิถุนายน 2564
ปลัดสธ. ตรวจเยี่ยมศูนย์บริการฉีดวัคซีน ม.รังสิต
ปลัดกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 มหาวิทยาลัยรังสิต เปิดทดสอบระบบวันแรก ตั้งเป้าฉีดให้คณาจารย์ บุคลากร เจ้าหน้าที่ นักศึกษา และประชาชนที่อาศัยในชุมชนโดยรอบ วันละ 1,000 คน ก่อนเปิดภาคเรียน 23 ส.ค.นี้
วันนี้ (1 มิถุนายน 2564) ที่ศูนย์บริการฉีดวัคซีนโควิด 19 อาคารนันทนาการ มหาวิทยาลัยรังสิตนายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์สราวุฒิ บุญสุข รองอธิบดีกรมอนามัยนายแพทย์สุรินทร์ สืบซึ้ง นายแพทย์สาธารณสุขจังหวัดปทุมธานี และผู้บริหารกระทรวงสาธารณสุข ติดตามความพร้อมศูนย์บริการฉีดวัคซีนโควิด 19 มหาวิทยาลัยรังสิต โดยมีคณะผู้บริหารมหาวิทยาลัยรังสิตให้การต้อนรับ โดยนายแพทย์เกียรติภูมิกล่าวว่า วันนี้ได้มาตรวจเยี่ยมการทดสอบระบบบริการฉีดวัคซีนของมหาวิทยาลัยรังสิต ซึ่งให้บริการฉีดวัคซีนวันแรก กลุ่มเป้าหมายหลักคือ คณาจารย์ บุคลากร นักศึกษา เพื่อให้ได้รับวัคซีนครบ 2 เข็มก่อนเปิดภาคเรียนในวันที่ 23 สิงหาคมนี้ และฉีดให้กับประชาชนที่อาศัยอยู่ในชุมชนโดยรอบของมหาวิทยาลัย ตั้งเป้าฉีดให้ได้ 1,000 คน ต่อวัน ก่อนให้บริการพร้อมกันทั่วประเทศในวันที่ 7 มิถุนายน 2564 เพื่อให้ประชาชนได้รับความสะดวก มารับการฉีดได้มากที่สุดและเร็วที่สุด ครอบคลุมประชากร 70 เปอร์เซ็นต์ สร้างภูมิคุ้มกันหมู่ในประเทศ ตามนโยบายของรัฐบาล
นายแพทย์เกียรติภูมิกล่าวต่อว่า จากการเยี่ยมชมพบว่า ระบบมีความพร้อม ได้มาตรฐาน ให้บริการโดยบุคลากรและทรัพยากรของมหาวิทยาลัย มีระบบการลงทะเบียนโดยบุคลากรและนักศึกษาจากวิทยาลัยนวัตกรรมดิจิทัลเทคโนโลยี ให้บริการโดยบุคลากรทางการแพทย์จากวิทยาลัยแพทยศาสตร์ คณะพยาบาลศาสตร์ วิทยาลัยเภสัชศาสตร์ รวมถึงทีมจิตอาสาและทีมคอลเซนเตอร์ ตอบคำถามเกี่ยวกับวัคซีนและการให้บริการ ทำให้การไหลเวียนของผู้ที่เข้ารับบริการมีความคล่องตัวเป็นที่น่าพอใจ
“เมื่อได้รับการฉีดวัคซีนแล้วยังมีโอกาสติดเชื้อได้ วัคซีนช่วยลดความรุนแรง ลดการเสียชีวิต ขอให้ยังคงป้องกันตนเองDMHTTเว้นระยะห่าง สวมหน้ากากอนามัย/หน้ากากผ้า ล้างมือ วัดอุณหภูมิร่างกาย สแกนไทยชนะเมื่อเข้าใช้บริการสถานที่ต่าง ๆ” นายแพทย์เกียรติภูมิกล่าว
*****************************1 มิถุนายน 2564